钦定古今图书集成/明伦汇编/宫闱典/第110卷 > 赵伯符
## 钦定古今图书集成/明伦汇编/宫闱典/第110卷 > 赵伯符

按《宋书赵伦之传》：“伦之子伯符，字润远，少好弓马。伦
之在襄阳，伯符为竟陵太守。时竟陵蛮屡为寇，伯符
征讨悉破之，由是有将帅之称。后为宁远将军，总领
义徒，以居宫城北。每有火起及贼盗，辄身贯甲胄，助
郡县赴讨，武帝甚嘉之。文帝即位，累迁徐、兖二州刺
史，为政苛暴，吏人畏之若豺虎然，而寇盗远窜，无敢”
犯境。元嘉十八年，征为领军将军。先是，外监不隶领
军，宜相统摄者，自有别诏，至此始统领焉。二十一年，
转豫州刺史。明年，为护军将军，复为丹阳尹。在郡严
酷，吏人苦之，或至委叛。被录赴水而死，典笔吏取笔
不如意，鞭五十。